For a Few Dollars More (kwa Kiitalia: Per qualche dollaro in più) ni filamu ya mwaka wa 1965 ya Kiitalia-Kihispania ya spaghetti western ambayo imeongozwa na Sergio Leone. Ndani yake anakuja Clint Eastwood, Lee Van Cleef na Gian Maria Volonté wakiwa kama nyota wakuu wa filamu hii. Mwigizaji wa Kijerumani Klaus Kinski amecheza kama mwigizaji msaidizi katika upande wa maadui. Filamu ilitolewa nchini Marekani kunako mwaka wa 1967 na ni ya pili katika kile kisa kinajulikana kwa jina la Trilojia ya Dollars. Eastwood (anatambulika kama "Man with No Name") na Van Cleef (kama Colonel Douglas Mortimer na anatambulika kama "Man in Black") wanacheza kama wakamata watoro wanaomwinda "El Indio" (Gian Maria Volonté), ni mmoja kati ya watoro wanaotafutwa sawana katika maeneo ya western, na kundi lake la kijambazi (mmoja katika hao kacheza Kinski). Indio ni mkatili mno, mtu mwenye maarifa ya juu. Ana saa ya muziki ambayo anaichezesha kwanza kabla hajaingia kwenye mashindano ya kutandikana bunduki. "Wakati sauti ya kengere inaisha, anaanza," anasema.